runetrust/blame-folketinget-dk huggingface dataset:
Frank Aaen (EL), 1998-12-03:
Så er der flere, der har sat spørgsmålstegn ved, hvordan vi undgår, at der er mistillid til tilsynet, og det er jo en ret relevant debat, for det er selvfølgelig ikke meget værd at have et tilsyn, hvis de mennesker, som der skal føres tilsyn med, er så bange for det, at de gemmer alt væk.
Jan E. Jørgensen (V), 2013-12-03:
Hvorvidt det er rimeligt, at de her selskaber skal holdes uden for aktindsigt, er en beslutning, som justitsministeren har truffet efter indstilling fra de enkelte fagministre, og derfor mener jeg også, at det må være rigtigt, at det er justitsministeren, der svarer på spørgsmål om det.
Peter Skaarup (DF), 1999-05-26:
Hvis nu man forestiller sig en landkrig, og der står en dansk landtrop, en dansk soldat, på den ene side i Kosovo, og der står en dansk statsborger, der så kæmper på UCK-side eller serbisk side på den anden side, og pågældende begår det, man vil kunne kalde et mord, altså skyder den danske statsborger, der er sendt derned af NATO med beslutningsforslaget her fra Folketinget, hvordan vil ministeren så vurdere et sådant tilfælde?
Per Ørum Jørgensen (KF), 2006-03-03:
Men hensyn til om vi skulle have siddet omkring bordet og gnægget, vil jeg sige, at jeg godt kan forstå, at fru Margrethe Vestager er meget optaget af det og har mange forestillinger om, hvordan sådan nogle finanslovforhandlinger foregår, da det jo ikke lige er det, Det Radikale Venstre har dyrket så meget de senere år; været med til at tage ansvar den vej rundt.
Tina Nedergaard (V), 2009-09-08:
Så er det jo lidt interessant, hvordan man egentlig har det i rød blok, for Det Radikale Venstre vil ikke stille ultimative krav, Enhedslisten vil ikke stille ultimative krav, og tager vi så de to store oppositionspartier, S og SF, så ønsker de at stille ultimative krav.
Margrete Auken (SF), 2001-05-17:
De sidste tal, der kom, og jeg går ud fra, at Enhedslisten med samme entusiasme som SF dyrker den oversigt over ulykker, der er kommet fra Færdselsstyrelsen - i øvrigt tak for den, vi er meget glade for, at vi har fået den, den er et vigtigt redskab - viser, når man ser på Vestegnen, at Glostrup står dårligt, rigtig dårligt endda.
Lars Løkke Rasmussen (V), 2015-11-03:
Vi ønsker at stå vagt om et stærkt velfærdssamfund, men vi ved også, at hvis vi skal kunne gøre det og dermed også finde ressourcer, der kan prioriteres ekstra til sundhed, når det presser sig på, eller hvilke områder der nu presser sig på, så skal vi i en knap tid alle sammen også levere.
Charlotte Dyremose (KF), 2003-12-18:
Men er sandheden ikke, at der absolut ingen var, der talte om reformer under den tidligere regering, at der absolut intet blev gjort for at gennemføre reformer under den socialdemokratisk ledede regering, men at vi nu har en regering, der rent faktisk har nedsat en Velfærdskommission, sådan at vi kan få gang i reformprocessen, så vi blandt politikere og i befolkningen kan få drøftet de nødvendige reformer, få taget de nødvendige initiativer og dermed nå til gennemførelsen af de reformer, som er nødvendige for vores samfund, fuldstændig ligesom vi har et Socialdemokrati, der overhovedet ikke ønsker at holde styr på de offentlige finanser, men som blot ønsker at øge det offentlige forbrug endnu mere, end regeringen har gjort, og altså igen står fuldstændig på den anden side af regeringen i forhold til Det Radikale Venstre. Så står vi ikke i en situation, hvor Det Radikale Venstre godt nok kritiserer regeringen, men dog er langt tættere på regeringen, end man er på den tidligere samarbejdspartner Socialdemokratiet?
Leif Mikkelsen (LA), 2013-05-15:
Jeg vil gerne indlede med at takke ministeren for by, bolig og landdistrikter for denne redegørelse og sige, at hvis redegørelsen er et afsæt til at gøre en helhjertet indsats for de dele af Danmark, som vi ved har det svært, er det en god redegørelse, men hvis den er et billede af, at det er så langt, som denne regering mener at kunne komme, er det faktisk en dårlig redegørelse.
Nick Hækkerup (S), 2014-02-26:
For mig er det her et værktøj, som vi kan bruge til at nå målene om et effektivt, velfungerende sundhedsvæsen, hvorimod jeg tit hører fra den borgerlige side, at det her er noget, som man vil af ideologiske grunde, altså at det i sig selv er målet, at det er privat.
Morten Østergaard (RV), 2008-01-10:
Da Det Radikale Venstres ordfører ikke kan være til stede i dag, skal jeg på hendes vegne udtale følgende: Det Radikale Venstre kan støtte lovforslaget om erhvervsakademier. I juni 2007 indgik vi en aftale med en række partier om professionshøjskoler og erhvervsakademier, bl.a. for videregående voksenuddannelser.
Leif Mikkelsen (LA), 2013-05-15:
Landbruget har været nævnt, og vi har for nylig i udvalget haft foretræde af folk, der kunne pege på strandbeskyttelseslinjer – ja, vi kunne vel egentlig få det billede frem, at havde de regler om naturbeskyttelse, vi har indhyllet os i i Danmark i dag, været gældende i vores forfædres tid
Pernille Rosenkrantz-Theil (S), 2024-01-23:
Så mens man nu på folkeskoleområdet har de her omkring 4.000 mål for folkeskolen, som lærerne skal leve op til, hvilket jo altså på lange stræk er lidt vanvittigt, så vil vi jo gerne ned på et meget lavere antal, og det bliver der arbejdet på i Undervisningsministeriet nu.
Carsten Bach (LA), 2017-02-02:
Jeg skulle måske indledningsvis lige gøre opmærksom på, at jeg jo sådan set egentlig kun er vikar i den her sammenhæng, da vores sædvanlige trafikordfører, hr. Villum Christensen, desværre er forhindret, men som miljøordfører er det jo et fantastisk beslutningsforslag at få lov til at være vikar på, og tak til forslagsstillerne for med det her beslutningsforslag at give os en mulighed for at vende emnet en gang mere og se på, om vi nu gør det rigtige.
Anne Baastrup (SF), 2010-04-15:
Derfor håber jeg inderligt, at justitsministeren, på trods af at han nok ikke var forberedt på det her spørgsmål, rent faktisk vil holde sit løfte om, at det her udvalg, der nu bliver nedsat, også skal tage stilling til muligheden for en betinget straffeattest, muligheden for, at hvis man kun laver en mindre kriminel handling, kan man alligevel få sig en ren straffeattest.
Victoria Velasquez (EL), 2024-10-09:
På rigtig mange måder går min bekymring på, at vi ikke får sikret den opkvalificering og uddannelse, som der skal til, og at vi ikke får reageret i forhold til udnyttelse af udenlandsk arbejdskraft, arbejdslivskriminalitet, og det er også i forhold til den udnyttelse, vi ser, af mennesker med handicap og sygdom og af udsatte borgere i forhold til nyttejobs, også nu, hvor regeringen vil skrue op for antallet af nyttejobs.
Carsten Koch (S), 1998-01-20:
Det springende punkt i den forbindelse er, om de lempelige krav til, hvad der er landbrug efter landbrugsloven, også skal gælde i forhold til, hvad der er landbrug efter vurderingsloven. Jeg kan godt forstå, at ejere af mindre landbrug har en interesse i også efter vurderingsloven at blive anset for at være landbrugere.
Steffen Larsen (LA), 2025-01-30:
Men når man kommer ud i situationer, hvor mennesker agerer voldeligt, aggressivt eller lignende, eller hvor man selv skal stå med de følelsesmæssige og tunge konsekvenser, der er af at finde en død og måske også endda skulle informere de efterladte om, at personen er død, så er det en anden tilstand.
Thomas Danielsen (V), 2025-11-20:
Men hvis nu man gerne vil kunne nedtage droner over Køge Havn fordi man ikke ønsker spionage – og lad mig nu bare sige, at det jo ikke er sådan nogle små flyvemaskiner, vi taler om, men at det hovedsagelig er sådan nogle små legetøjslignende droner – så vil man gøre sig til en dronezone, og så ved man præcis, hvilket droner der må flyve der, og så kan man bagefter søge om tilladelse til at kunne nedtage dem.
Mikkel Bjørn (DF), 2025-04-04:
Ja, selvfølgelig er det det, men det er lovligt ifølge den danske lovgivning, og det mener jeg også at det bør være, for jeg mener, at vi bedst imødegår den slags absurde synspunkter i en åben og fri debat, hvor vi kan komme med de gode og rigtige argumenter for, hvorfor folk tager fejl, og hvorfor de ikke bør have de absurde og uhyrlige synspunkter, som de nu engang bærer rundt på.
Hans Kristian Skibby (DF), 2016-05-26:
Men jeg vil gerne spørge ordføreren meget konkret, for jeg fik ikke noget svar: Påtager Enhedslisten sig et medansvar for det stigende antal af asylansøgere og migranter, der kommer til Danmark, på grund af den lovgivning, som Enhedslisten var med til at gennemføre under den foregående regering, hvor der blev gennemført en række lempelser af den danske udlændingelov?
Finn Sørensen (EL), 2012-10-11:
Lad os få en diskussion af, hvor vi kan spare, f.eks. på administrationen, hvilket vi også har været åbne over for, altså en konkret snak om, hvad konsekvenserne er, og så en drøftelse af, om vi eventuelt kunne bruge nogle af pengene til at styrke de aktiviteter, vi gerne vil styrke.
Søren Krarup (DF), 2010-03-23:
Det er den lovmæssige opfyldelse af det løfte, som statsminister Niels Neergaard på Danmarks vegne gav til sydslesvigerne ved genforeningsfesten i Dybbøl Skanser i juli 1920, da han sagde til dem, der var blevet efterladt på den anden side af grænsen: I skal ikke blive glemt.
Søren Kolstrup (EL), 2001-05-04:
Indebærer denne holdning, at hr. Jens Kirk aktivt vil være med til at standse den ekstreme centralisering, som finder sted i dansk fødevareindustri, herunder at Danish Crown sigter mod at lave ét, ét slagteri for Jylland og Fyn og dermed suge liv bort fra danske landsbyer, suge blodet ud af de danske decentrale områder?
Kristian Jensen (V), 2002-05-23:
Allerførst skal jeg sige, at vi i Venstre selvfølgelig er meget glade for, at der både vil være et flertal for de ændringsforslag, ministeren har stillet, og at der også, når ændringsforslagene er vedtaget, vil være et flertal for lovforslaget ved tredjebehandlingen, endda et noget bredere flertal, end de første meget hidsige diskussioner kunne tyde på.
Tom Behnke (KF), 2009-04-02:
Så det, man kan sige konkluderende, er, at Det Radikale Venstre har gjort sig en masse gode tanker, ikke mindst er de gode, fordi det faktisk er nogle tanker, som regeringen også har gjort sig, på den måde at forstå, at en del af de ting her er noget, der er sat i værk.
Jens Peter Vernersen (S), 2003-11-05:
Nu er det her kort, men det kan selvfølgelig tages op igen, men jeg vil gerne sige til skatteministeren, at tilsvarende ligger der jo foran os også fra årene 1999, 2000 og 2001, og jeg synes godt, at skatteministeren kunne melde her, at noget tilsvarende ikke vil ske for disse år, heller ikke vedrørende renteopkrævning.
Rosa Lund (EL), 2024-12-18:
Mener ministeren i lyset af Fagbladet FOA’s gennemgang af tvangslukkede botilbud, at den nuværende model er god nok til at garantere borgere og pårørende tryghed i, at der føres tilstrækkeligt tilsyn med kvaliteten af botilbud for udsatte borgere og borgere med handicap, og mener ministeren, at det er rimeligt, at nogle ejere kan trække millionstore beløb af vores fælles skattekroner ud i profit?
Jesper Petersen (S), 2015-04-28:
Samtidig har vi så en diskussion om nulvækst eller ej, hvor vi jo faktisk demonstrerer her, at vi godt kan sørge for, at lavtlønnede danskere har lidt mere ud af deres arbejdsindsats, og at der er råd til at lave forbedringer for udvalgte velfærdsområder.
Kristian Jensen (V), 2017-01-13:
Det lovforslag, der behandles nu og vedrører ministres vilkår, skal selvfølgelig ses i sammenhæng med ændringerne for folketingsmedlemmer, borgmestre og regionsrådsformænd, men de kører i to andre tempi, henholdsvis igennem økonomi- og indenrigsministerens bekendtgørelse og i det efterfølgende forslag.
Jens Rohde (V), 2004-06-03:
bagefter, og det er jo det, det hele handler om. På folkeskoleområdet satser regeringen storstilet på it. Ud over støtte til udvikling af nye undervisningsformer og materiale til skolerne fordobler regeringen investeringerne i nye computere, og når det gælder nye skolebøger, er dette et helt centralt område for Venstre under de forhandlinger, som
Jens Rohde (V), 2003-01-16:
Vi ville jo så nødig ind i de der konkrete sager, men hr. Frank Jensen tvinger mig til det igen. Med hensyn til det med at komme med bare ét eksempel, så kan hr. Frank Jensen måske spørge sin nuværende formand, hvordan det lige gik i 1996 med finansministerens kommunikationsrådgiver, hvor der var
Martin Henriksen (DF), 2016-02-02:
Så kan man have det som princip, at man skal arbejde og betale skat i et stykke tid, før man får adgang til sociale ydelser, eller man kan have det som princip, hvilket det her jo handler om, at man skal have opholdt sig i riget et bestemt stykke tid, før man får adgang til de ydelser, som alle andre har adgang til.
Leila Stockmarr (EL), 2025-05-28:
Derfor skal vi selvfølgelig have sikret alle de tiltag, som kan skabe mere tryghed, sikkerhed for andre dyr, men som også efterlader plads til ulvens naturlige tilstedeværelse i Danmark og ikke åbner døren og skaber en glidebane hen imod en politisk situation, hvor man er med til at blåstemple decideret jagt på ulve.
Jesper Petersen (S), 2019-04-10:
Jeg har 20 sekunder mere, så nu spørger jeg om en ting mere, nemlig at når man i medieforliget laver en aftale om, at det er vigtigt at få undersøgt, hvad et lovforslag som det her vil betyde for konkurrencesituationen på det danske mediemarked, hvorfor er det så, at vi ikke skal have den, inden vi diskuterer det her lovforslag?
Mogens Jensen (S), 2017-10-12:
Derudover er det positivt, at lovforslaget letter både det offentlige og det private for byrder, for lovændringen vil betyde, at Kulturministeriet skal behandle færre sager, og da lovændringen giver bedre mulighed for at ombygge, vil det samtidig skabe mere smidige rammer for erhvervsliv og ejere.
Christian Wedell-Neergaard (KF), 2006-09-07:
Det har aldrig nogen sinde været sådan, som det er, og derfor er det forkert at sige, at jeg står her og udbreder usandheder og fører propaganda og baserer mig på løst sammenhængende rygter, eller hvad det er for noget, hr. Jens Peter Vernersen foreslår.
Martin Lidegaard (RV), 2013-06-28:
For fælles solcelleanlæg, der ikke er tilsluttet egen forbrugsinstallation, og som ikke etableres på taget af en bygning eller integreres i en bygning, reduceres afregningssatsen med forslaget fra 145 øre pr. kilowatt-time til 90 øre pr. kilowatt-time.
Øjvind Vilsholm (EL), 2018-12-19:
Der er godt nok en grøn naturpulje på 50 mio. kr., men de resterende penge, og det er faktisk ret mange – 150 mio. kr. – er sat af til stærkere beskyttelse af de danske kyster og til Dyrenes Vagtcentral, og så er der i øvrigt en pulje til håndtering af cirkusdyr.
Lisbeth Bech Poulsen (SF), 2016-04-26:
Jeg vil bare gerne spørge ministeren, om han mener, at seks sager alt i alt i 2013 og 2014, hvor en klager fik medhold i, at en kommune – altså, ud af alle landets kommuner – havde misligholdt deres forpligtelser i forhold til vandløbsvedligeholdelse, altså om tre sager om året i landets samtlige kommuner er nok til, at man skal sende et hyrdebrev og sige: I skal huske at overholde loven.
Per Clausen (EL), 2007-01-23:
For det er jo sådan, at de undersøgelser, der findes på området indtil nu, tyder på, at det, at køer kommer på græs, får mulighed for afgræsning, er en dyrevelfærdsmæssig fordel, og der findes endnu ikke undersøgelser, der viser, at man skulle kunne opnå tilsvarende resultater med løsdriftsstalde.
Rasmus Prehn (S), 2013-04-12:
Jeg tror, at vi alle sammen, når vi er kommet kørende på vejen og har set de her skilte, hvor der står »Pas på min far«, har tænkt over, hvor forfærdeligt det er, når der sker de her uheld, når folk ikke overholder de regler, der er, kører for hurtigt og sætter menneskeliv på spil.
Brian Mikkelsen (KF), 2005-12-13:
Så vel den foreslåede ordning som anbefalingerne vedrørende den fremtidige støtteordning på dagbladsområdet tager udgangspunkt i, at støtteberettigede blade skal rumme aktuelt nyhedsstof inden for et bredt emneområde og henvende sig til en bred læserkreds.
Mette Thiesen (NB), 2019-11-01:
Som ordføreren lige har sagt, fremsætter ordførerens parti i denne samling et beslutningsforslag om, at alle ansøgere af dansk indfødsret skal til en personlig samtale, før man tager stilling til, om indfødsretten skal tildeles, og det er jo som udgangspunkt et interessant forslag.
Anders Samuelsen (LA), 2011-05-31:
Vi står i det her land over for en udfordring, der handler om, at vi, hvor der tidligere var to til at løfte, hver gang der var én på en overførselsindkomst, i løbet af de kommende år bevæger os i retning af, at der, hver gang der er to på en overførselsindkomst, så kun er én til at løfte.
Kim Behnke (FP), 1998-04-22:
Og det har vi et stort ønske om, fordi det, der med skråsikkerhed bliver givet udtryk for specielt fra Socialdemokratiets side, men i en vis udstrækning også fra CD's side om, hvor fantastisk godt de her ting fungerer, vil vi godt bruge udvalgsarbejdet til at dokumentere ikke er tilfældet.
Søren Pind (V), 2013-02-22:
På den ene side står den gamle verden, som lige så stille mentalt set resignerer og tænker, at ud af det kommer der nok ikke noget godt, og som frygter, men som har den fordel, at den er folkeligt funderet, at dens institutioner bliver underkastet jævnlige folkelige prøvelser, og at folk kan skifte styret ud, hvis de er utilfredse med det.
Marcus Knuth (V), 2018-05-23:
Alternativet med at begynde at sige, at i Danmark kan man da bare vente sig til asyl, lyder måske som en hjertegod tanke for Alternativet, men prøv lige at tænke den tanke til ende og se på, hvad det vil gøre ved hele det internationale system, og hvad det vil gøre ved presset fra asylansøgere på de danske grænser.
Martin Henriksen (DF), 2012-11-28:
Når nu regeringen fører en politik, der betyder, at der kommer et stort antal til Danmark fra lande, om hvilke vi ved, at det giver integrationsproblemer fremadrettet, vil jeg bare høre, om sager som den her – og det er jo ikke kun et juletræ, det handler om, det handler om det, som juletræet er symbol på, det er princippet – giver anledning til, at regeringen gør sig nogle overvejelser om sin udlændingepolitik.
Kim Christiansen (DF), 2009-04-21:
Dansk Folkeparti er om nogen interesseret i, at vi på sigt får elektrificeret jernbanestrækningen af miljømæssige årsager, men vi må jo også sige, at det i øjeblikket ser ud til, at det lykkes os at få de første IC4-tog leveret og sat i drift, og så skal jeg minde om, at der jo altså står 70 dieseltog mere, som Enhedslisten har været med til at bestille, nede i Italien, og medmindre vi kan finde nogen, der vil købe dem, får vi jo i hvert fald ikke behov for elektrificering lige de første mange år på nogen af strækningerne.
Ole Stavad (S), 2003-10-09:
Når statsministeren siger, at vi ikke skal binde os fast på bestemte løsninger, så kan jeg i hvert fald konstatere, at indenrigs- og sundhedsministeren tilsyneladende har bundet sig meget fast i, at der er en ting, der står over alt andet, og det er, at de folkevalgte skal ud af et regionalt led, tilsyneladende med det angivelige formål, at man kan få sat vores sygehus- og sundhedsvæsen på markedet.
Annie Lunde Hansen (CD), 2000-03-16:
Det her forslag handler imidlertid også om private andelsboliger, men ganske vist andelsboliger, som på et eller andet niveau har fået spændt et offentligt sikkerhedsnet ud under sig enten i form af egentlig ydelsesstøtte eller i form af en garanti, og her har vi altså valgt at sondre.
Irene Simonsen (V), 2005-04-29:
Socialdemokraternes nye formand udtaler, at de vil fastholde støtten til regeringens udlændingepolitik, samtidig med at de sammen med De Radikale nu stiller en forespørgsel og endda fremsætter et forslag til vedtagelse om, hvad regeringens initiativer er med henblik på at følge op på den kritik af udlændingeloven, herunder myndighedernes administration, som er blevet fremsat af Institut for Menneskerettigheder.
Kristian Pihl Lorentzen (V), 2016-01-26:
Så derfor synes jeg, hr. Rasmus Prehn skulle glæde sig over, at vi nu kan iværksætte det her, og så i øvrigt glæde sig over, at der nu i Aalborg tegner sig en god alternativ løsning, som er langt billigere, og som formentlig får en god og positiv samfundsøkonomisk effekt.
Simon Kollerup (S), 2021-04-15:
Jeg ved, det er en fejring, som rigtig mange værdsætter og glædes over – sådan skal det også kunne være fremadrettet – men det er selvfølgelig vigtigt, at vi omgås fyrværkeri med både forsigtighed og respekt, for ud over at passe på hinanden skal vi også tage hensyn til vores dyr og deres ve og vel.
Jann Sjursen (KD), 2003-12-12:
Derfor skal jeg bare have bekræftet af hr. Lars Barfoed, at jeg har forstået De Konservatives holdning rigtigt, nemlig at selv om regeringen har fremsat et finanslovforslag og selvfølgelig også kan gøre det næste år, kan man forvente, at Det Konservative Folkeparti vil modsætte sig yderligere besparelser på rammen.
Søren Kolstrup (EL), 2000-11-24:
Har fru Lise Hækkerup og jeg en fælles forståelse for, at demokrati har noget med valg at gøre og ikke noget med udpegning at gøre? Kan fru Lise Hækkerup bekræfte, at man systematisk skal udpege institutbestyrere; at der kommer særlige uddannelsesdekaner, som får en afgørende indflydelse i bestemte situationer; at der er forskningsdekaner, som er udpeget osv. Så til det med erhvervsuniversitet.
Katrine Robsøe (RV), 2021-03-17:
Jeg hæfter mig rigtig meget ved noget, nemlig at jeg synes, at vi til sidst fik en helt klar tilkendegivelse fra ministeren om, at der inden sommerferien i forligskredsen bliver indkaldt til drøftelser omkring det her, så vi rent faktisk også kan få sat handling bag det gode forslag til, hvordan man kan finde en løsning i forhold til den her udfordring.
Ole M. Nielsen (KRF), 2001-01-24:
Men kan hr. Dyrlund ikke bekræfte, at det er en kendsgerning, at antallet, der melder sig ud af arbejdsløshedskasserne, nu er større, end det har været, og at antallet af medlemmer i arbejdsløshedskasserne falder, fordi lønmodtagere fravælger forsikringen.
Steen Gade (SF), 2006-04-18:
Hvis vi ikke tager mere effektivt fat om de indkvarteringsforhold og længden af opholdene, end vi har gjort, og børnenes muligheder uden for skoletiden, kan vi jo ikke komme uden om den mistanke, at vi er bange for at gøre vilkårene for gode, mens de er her.
Aase D. Madsen (DF), 2004-12-14:
Det er i den forbindelse, jeg lægger vægt på konkurrencemyndighederne, f.eks. hvis vi nu siger, at man udvider fusionen Elsam-DONG og går ind og køber Energinet 2, så har man jo i virkeligheden den fulde energikapacitet, og de store kraftværker ligger så i den samme koncern.
Finn Sørensen (EL), 2014-04-24:
Jeg vil derfor bruge taletiden på at gøre en foreløbig status – for den her debat fortsætter jo nok lidt endnu – over debatten, der siger en hel del om EU's indblanding i vores lovgivning, men også om de forskellige partiers holdninger til lige nøjagtig det spørgsmål.
Karsten Lauritzen (V), 2021-03-26:
Så jeg tror, det kan være et rigtig effektivt redskab til at få slået nogle af de konspirationsteorier, som kan florere ude i offentligheden, ned, at Folketinget på en ordentlig, saglig, faglig måde får undersøgt en sag, og så kan man så drage en konklusion.
Mohammad Rona (M), 2024-12-05:
Jeg havde selv så sent som for nogle måneder siden en sag oppe i Nordjylland, hvor der faktisk også var en virksomhed, som havde udnyttet nogle af de her medarbejdere, og der gik jeg meget hårdt ud og sagde til TV2 Nord, at sådan en type virksomhed bare ikke skal have lov til at have udenlandsk arbejdskraft.
Flemming Kofod-Svendsen (KRF), 2001-03-28:
Det er klart, man kan tale sig fra hinanden og have et debatmæssigt ønske om dét, men ser man, hvad der blev sagt, også på den BL-konference, som jeg mener flere af de tilstedeværende her deltog i, og de intentioner, ja, så tror jeg, at man kan få noget spændende, hvor sigtet jo også er, at nogle ressourcestærke personer bliver i en boligforening, frem for at de flytter ud i en ejerbolig.
Sara Olsvig (IA), 2012-10-04:
Med hensyn til de her forskellige kontaktflader, hvor der sandsynligvis kommer til at være nogle udfordringer for rigsfællesskabet, kan jeg kun sige, at jeg er glad for den udmelding, statsministeren og formanden for Naalakkersuisut er kommet med, om, at man nu vil øge og styrke samarbejdet, også på det udenrigs- og sikkerhedspolitiske område.